# פעמיים כי טוב
לפני 140 שנה ראה אור״המקרה המוזר של ד״ר ג׳קיל ומר הייד״ מאת רוברט לואיס סטיבנסון. הספר נעשה כל כך מוכר ברבות השנים, כל כך פרדיגמטי, עד שאין צורך באזהרת ספוילר כדי לדבר על מה שמתגלה בסופו: ד״ר ג׳קיל ומר הייד הם בעצם אותו אדם. ד״ר ג׳קיל המכובד ביקש מוצא לצדדים המופקרים של אישיותו, ומצא אותו בדמות מר הייד, הכפיל המעוות שלו, שמתהלך בלילות ומתגרה בחוקי המוסר וההגינות. במחווה לד״ר ג׳קיל, למיסטר הייד, וגם לעצמנו (בכל זאת, ״האחים גרין״ הם תאומים), החלטנו להמליץ לכם השבוע על כמה ספרים נוספים מן הספרות הקלאסית שבמרכזם עומד מוטיב הכפיל. ראו הוזהרתם: קריאה מרובה של ספרי כפילים עלולה להוביל לראייה כפולה. ​

1. הכפיל // פיודור דוסטויבסקי
הפקיד האפרורי גוליאדקין מגלה יום אחד שיש לו כפיל: אדם צעיר שנראה בדיוק כמוהו. בהתחלה הוא מוקסם מן התגלית, אולם במהרה הוא מבין שבן דמותו הולך ומשתלט על עוד ועוד חלקים מחייו החברתיים והמקצועיים. ״הכפיל״ של דוסטויבסקי הוא ה־ספר להתחיל איתו לכל מי שמתעניין בכפילים ספרותיים, ובתהום הנפשית העמוקה שאפשר להידרדר אליה במפגש האלביתי עם מישהו שהוא כמעט זהה לך.

2. ויליאם וילסון // אדגר אלן פו
״ויליאם וילסון״ הוא אומנם סיפור קצר, אך הוא חלק בלתי נפרד מהקאנון הבסיסי של סיפורי הכפילים. גיבור הסיפור מגולל כיצד, כאשר היה נער, פגש בבית הספר נער אחר בעל אותו שם, אותו תאריך לידה, ואפילו מאפיינים פיזיים דומים לאלו שלו. כאשר הוא אדם מבוגר החי חיים מפוקפקים, אותו ויליאם וילסון חוזר לרדוף אותו. אבל האם הוא אכן קיים? את הסיפור הקריפי הזה אפשר לקרוא בקובץ הסיפורים הקצרים של פו, ״המכתב הגנוב״.

3. ייאוש // ולדימיר נבוקוב
כמו ברבים מסיפורי הכפילים, גם ״ייאוש״ של נבוקוב מאופיין במסַפר מאוד לא אמין. גיבורו של הרומן הוא הרמן, שמוצא דרך אלגנטית לכאורה לחמוק מחייו המאוסים בדמות כפיל מושלם שלו שהוא פוגש במקרה. התוכנית היא לרצוח את הכפיל, ובכך לביים את מותו ואפילו לדאוג שאשתו תקבל את הביטוח. אלא שישנו פגם באותו ״רצח מושלם״ שהרמן מתכנן: ייתכן שהדמיון הפיזי לכפיל, הוא פרי דמיונו בלבד.

4. תמונתו של דוריאן גריי // אוסקר ויילד
בוטוקס? מי צריך את זה. במקום הזרקות, מילוי והרמות – השיגו לעצמכם תמונת דיוקן מכושפת שתשב בעליית הגג ותספוג את כל פגעי הזמן במקומכם. זה מה שעשה דוריאן גריי, גיבור ספרו המפורסם ביותר של אוסקר ויילד. תמונתו הולכת ומזדקנת, הולכת ומתעוותת, בעת שהוא נותר צעיר ויפה. אבל כמו שכבר למדנו, סיפורי כפילים בדרך כלל לא מסתיימים טוב עבור הגיבורים שלהם והם נוטים להסתבך. אבל אצל ויילד כמו אצל ויילד – הם עושים את זה בסטייל.

ההנחה השבועית למנויי המגזין 15% הנחה על ספרי פסיכולוגיה וחינוך עם קוד קופון: PSYCH *בתוקף עד 28.8.26
< לרכישה באתר

שיר לשבת מתוך ״ספר הרפואות הפשוטות״ מאת אנה הרמן (2006).
״מהמ״ הוא כנראה השיר המדויק ביותר והחד ביותר שנכתב על טיפול פסיכולוגי, או באופן כללי על יחסים שבין מטופל ומטפל מתחומי הרפואה או הנפש. בכל פעם שאנחנו קוראים אותו אנחנו מופעלים בדרך חדשה, בין אם רגשית או פואטית. אנה הרמן (נ. 1973) היא משורררת, מתרגמת ועורכת, שהוציאה שלושה קבצים משיריה. זוכת פרס אקו״ם ופרס ברנשטיין. לשירים נוספים מאוסף ספרי השירה של האחים גרין בקרו בפייסבוק או באינסטגרם שלנו.

אל תשכחו: כדי להמשיך לקבל את המגזין השבועי שלנו באופן קבוע, יש להירשם לרשימת התפוצה.
< להרשמה למגזין השבועי

< לתשובות באתר

greenbrothers.co.il | ידידיה פרנקל 39, תל אביב | 03-5238501
לחצו כאן אם אתם רוצים לקבל פחות מיילים - Manage Preferences לחצו כאן אם אתם רוצים להפסיק לקבל מיליים -